Αμαζόνες και Χετταίοι

Αμαζόνες και Χετταίοι

Amazons and Hittites

Οι Αμαζόνες θεωρούνταν θυγατέρες του θεού Άρεως. Ας σημειωθεί ότι κατοικούσαν στην περιοχή του ποταμού με το όνομα Ίρις.

Είναι πολύ πιθανόν οι Αμαζόνες να ταυτίζονται με τους Χετταίους.

Ετυμολογία
Ετυμολογικά η ονομασία «Αμαζόνες» προέρχεται από την ρίζα (*Αμαδσ-).

Κλασσική ετυμολόγηση
Η κλασσική ετυμολόγηση που προτείνεται είναι: Αμαζόνες = (στερητικό α-) + μαστός. Οπότε, αβίαστα προκύπτει ότι οι Αμαζόνες ήταν γυναίκες με αποκομμένο μαστό τόσο για στρατιωτικούς όσο και για κοινωνικούς (δηλ. αντι-θηλυκούς) λόγους. Αν όμως χρησιμοποιήσει κανείς ιστορικά κριτήρια η ετυμολόγηση αυτή φαντάζει αστεία (όπως αντίστοιχα, Εύβοια = ευ + βους = η χώρα με τις καλές αγελάδες ενώ το σωστό είναι προφανώς Εύβοια = Αβία = χώρα των Αβάντων).

Ορθολογιστική ετυμολόγηση
Βορειότερα, στην Σκυθία υπήρχαν, ακόμη και στην κλασσική εποχή, φυλές με παρόμοιες ονομασίες όπως:
 * Αμάδοκοι (με ρίζα *Αμαδ-) και
 * Αμαξόβιοι (με ρίζα *Αμάκσ-).
 * Σαρμάτες ή Σαμάτες (με ρίζα *(Σ)αμ-)

Άρα οι Αμαζόνες της μυθολογίας είναι, προφανώς, τμήμα Σκυθικής φυλής που αποκόπηκε από τον κεντρικό κορμό, διέβη το όρος Καύκασο και μετανάστευσε στην βορειοανατολική Μικρά Ασία (κατά την 2η χιλιετηρίδα π.Χ).

Παρατηρούμε επίσης ότι στην Μικρά Καππαδοκία (ή αλλιώς Πόντος) της Ανατολικής Μικράς Ασίας υπάρχουν στην κλασσική εποχή δύο πόλεις με την ίδια ρίζα:
 * 1) η παραλιακή Αμισός (με ρίζα *Αμισ-) και
 * 2) η μεσόγεια Αμάσεια (με ρίζα *Αμασ-).

Επίσης η Αμισός βρίσκεται πλησίον της μυθικής Θεμίσκυρας που κατέλαβε (ή απλά, λεηλάτησε) ο Ηρακλής κατά την εκστρατεία του για την αρπαγή της ζώνης της βασίλισσας Ιππολύτης.

Αλλά και η λέξη «Θεμίσκυρα» (Θεμίσ-κυρα = χώρα των Θεμίς), παρά τον εξελληνισμό της, υποδηλεί την προέλευσή της (Θεμίς με ρίζα *(Θ)εμσ-). Επομένως Θεμίσ-κυρα = χώρα των Αμαζόνων.

Περισσότερο εξελληνισμένη είναι και η ονομασία του ποταμού Θερμώδοντα που σύμφωνα με τους μύθους διέρρε την Αμαζόνια χώρα. Το όνομά του πρέπει να προέρχεται από την λέξη *Θεμώδ-ων που έχει παρόμοια ρίζα (*(Θ)εμδ-) με την λέξη Θεμίσκυρα.

Ιστορικά στοιχεία
Οι πληροφορίες των αρχαίων πηγών δίνουν πολλά στοιχεία λαογραφικού χαρακτήρα και ελάχιστα στοιχεία πολιτικής ιστορίας.

Μία απλή σύνοψη των ιστορικών στοιχείων γαι τις Αμαζόνες είναι η εξής: [Ο Διόδωρος τοποθετεί τον πόλεμο αυτόν στην Αφρική αλλά αν συγκρίνει κανείς τα γεγονότα αυτά με την Χετταϊκή ιστορία θα διαπιστώσει ότι πρόκειται ακριβώς για τους πολέμους των Χετταίων στην Συρία και την Μικρά Ασία επί των βασιλέων Σίππυλου Α’ (Suppiloliuma I) και Μυρσίλου Β’ (Murshili II).
 * Κατοικούσαν στην Θεμίσκυρα που βρισκόταν στην πεδιάδα του ποταμού Θερμώδοντα που που χύνεται στην Μαύρη Θάλασσα και είναι προφανώς ο ενωμένος ρους των ποταμών Ίριδος και Λύκου. Επομένως είναι προφανές ότι πατρίδα τους είναι η Μικρή Καππαδοκία της ανατολικής Μικράς Ασίας, η οποία στην κλασσική και ελληνιστική περίοδο μετονομάστηκε σε Πόντος.
 * Θεωρούνταν ο πολεμικότερος λαός της Μικράς Ασίας. Πολέμησαν κατά Φρυγών και Τρώων (υπό τον Πρίαμο) στην Μυσία της Δυτικής Μικράς Ασίας, όπως αναφέρει ο Όμηρος.
 * Διενήργησαν επιδρομή στην Αττική όπου αντιμετωπίσθηκαν από τους Αθηναίους (υπό τον Θησέα).
 * Κυρίευσαν την Συρία και την Παλαιστίνη και έκλεισαν ειρήνη με την Αίγυπτο. Στην συνέχεια στράφηκαν στην δύση και πολέμησαν με τους Άτλαντες και τις Γοργόνες όπως αναφέρει ο Διόδωρος.

Οι μόνες αντιστοιχίες που χρειάζεται να γίνουν είναι να ταυτιστούν:
 * 1) Oι Άτλα-ντες (με ρίζα *Άτλ-) με τους Αρσαβίους (Arza-wa, με ρίζα *Arz-) και
 * 2) οι Γοργό-νες (με ρίζα *Γοργ-) με τους Κάρες (Karki-sa, με ρίζα *Kark-)].

Ηγεμονίδες Αμαζόνων
Οι ηγεμονίδες των Αμαζόνων που εμπλέκονται στους ελληνικούς μύθους και οι πιθανοί αντίστοιχοι Χετταίοι βασιλείς είναι:
 * η Οτρηρή (το όνομα σημαίνει «αιχμηρή») ~ Οτρεύς Φρυγίας
 * η Μύρινα ~ Μυρσίλος Β' (Murshili) (1322 - 1295)
 * η Ιππολύτη ~ Σίππυλος Α' (Suppiloliuma)(1358 -1323) και Β' (1218 - 1200)
 * η Αντιόπη ~ (Hantili) (1590 -1560)
 * η Μελανίππη
 * η Πενθεσίλεια